Prof. PhDr. **Jiří Lach**, Ph.D. M.A. (\* 21. október 1971) je český historik a politológ. Venuje sa dejinám českej a európskej historiografie 20. storočia a súčasným dejinám Európy.

Od 1. februára 2018 je prorektorom pre organizáciu a rozvoj Univerzity Palackého v Olomouci. Od 1. februára 2010 do 31. januára 2018 bol dekan Filozofickej fakulty Univerzity Palackého v Olomouci.

Život
-----

Lach v júni 1996 získal magistra z histórie a politológie na Univerzite Palackého, v decembri toho roku získal tiež MA zo sociológie (odbor Society and Politics) na Central European University, Prague College. V júli 2000 získal Ph.D. z politológie a v júli 2005 PhDr. z histórie, oba tituly na Univerzite Palackého. Od septembra 1996 do júla 2000 bol interným doktorandom Katedry politologie a evropských studií FFUP a zároveň odborným asistentom Katedry filozofie, Filozofickej fakulty Ostravskej univerzity. Od septembra 2000 učí opäť na KPES FF UPOL. Od augusta 2006 bol docentom, od februára 2007 zástupcom vedúceho katedry a od septembra 2007 do júla 2010 vedúcim Katedry politologie a evropských studií.

V letnom semestri 2003 učil na United States Military Academy úvod do politológie a komparatívnu politiku.

Dekan Filozofickej fakulty
--------------------------

Dekanom Filozofickej fakulty UPOL sa Lach stal k 1. februáru 2007. Po odmietnutí Miloša Zemana odovzdať profesorský dekrét Martinovi C. Putnovi vyjadril Lach Putnovi podporu. V otvorenom liste z pozície dekana Filozofickej fakulty uviedol, že „pokud by prezident na svém postoji trval, je jeho škola odhodlána akademické svobody a svobodu slova bránit".

V októbri 2013 bol za dekana zvolený po druhý krát. Jeho mandát trval do roku 2018. K 1. februáru 2018 ho nahradil nový dekan, Zdeněk Pechal.

Profesúra
---------

Docent Lach bol menovaný za profesora v odbore história prezidentom Milošom Zemanom 20. októbra 2015 s účinnosťou od 1. novembra 2015. Dekrét mu odovzdala ministerka školstva, mládeže a telovýchovy Kateřina Valachová. Vo svojich 44 rokoch sa stal jedným z najmladších profesorov svojho oboru v Česku.

Referencie
----------

1. 1 2 3   *Jiří Lach: CURRICULUM VITAE* [online]. Olomouc: Katedra politologie a evropských studií Filozofické fakulty Univerzity Palackého v Olomouci, 2013-02-15, [cit. 2017-01-13]. Dostupné online. (po česky)
2. 1 2 3  VEJVODOVÁ, Nela. *Jiří Lach: Vojenská akademie v USA - žádné zelené mozky, nepřipravený student je rarita* [online]. Studenta Media, 2016-04-25, [cit. 2017-01-13]. Dostupné online. (po česky)
3. 1 2   *Prof. PhDr. Jiří Lach, M.A. Ph.D.* [online]. Olomouc: Univerzita Palackého v Olomouci, [cit. 2018-02-17]. Dostupné online. (po česky)
4. ↑   *Univerzitní orgány* [online]. Olomouc: Univerzita Palackého v Olomouci, [cit. 2018-02-17]. Dostupné online. (po česky)
5. ↑   *Podpoříme Putnu a titul nepřijmeme, zvažují akademici* [online]. Cetrum.cz/Atlas.cz, 2013-05-21, [cit. 2017-01-13]. Dostupné online. (po česky)
6. ↑   *Filozofickou fakultu dál povede Jiří Lach, ve volbách funkci děkana obhájili* [online]. Nejlepší adresa, a.s. 2013-10-09, [cit. 2017-01-16]. Dostupné online. (po česky)
7. ↑   *Rektor jmenoval děkany tří fakult* [online]. Olomouc: Univerzita Palackého v Olomouci, 2018-01-26, [cit. 2018-02-17]. Dostupné online. (po česky)
8. ↑   *Prezident republiky podepsal jmenovací dekrety nových profesorů* [online]. Kancelária prezidenta republiky, 2015-10-21, [cit. 2017-01-13]. Dostupné online. (po česky)

Autoritné údaje: * GND: 138566844
* ISNI: 0000 0001 2211 8067
* LCCN: n2001114013
* NK ČR: jn20000710403
* ORCID: 0000-0002-1131-1854
* VIAF: 63360659
* WorldCat: lccn-n2001114013